CELEX: 32019D0008
Language: et
Date: 2019-04-09 00:00:00
Title: Euroopa Keskpanga otsus (EL) 2019/670, 9. aprill 2019, millega muudetakse otsust EKP/2014/8 rahastamisekeelu ja valitsemissektori hoiuste tasustamise kohta riikide keskpankades (EKP/2019/8)

29.4.2019   
               
               
                  ET
               
               
                  Euroopa Liidu Teataja
               
               
                  L 113/9
               
            
         EUROOPA KESKPANGA OTSUS (EL) 2019/670,
         9. aprill 2019,
         millega muudetakse otsust EKP/2014/8 rahastamisekeelu ja valitsemissektori hoiuste tasustamise kohta riikide keskpankades (EKP/2019/8)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut, eelkõige selle artikli 132 lõike 1 teist taanet,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 34.1 teist taanet,
         ning arvestades järgmist:
         
                     (1)
                  
                  
                     Otsus EKP/2014/8 (1) sätestab rahaturumäärad, mis peaksid olema valitsuse ja ametiasutuste poolt keskpankades hoitavate hoiuste tasustamise piirmääraks. See aitab Euroopa Keskpanga nõukogul jälgida Euroopa Liidu toimimise lepingu artiklis 123 sätestatud keskpankade rahastamiskeelu järgimist.
                  
               
                     (2)
                  
                  
                     Et tagada ühtse rahapoliitika usaldusväärsus, tuleb neid turumäärasid täpsustada ja ajakohastada.
                  
               
                     (3)
                  
                  
                     Seetõttu tuleb otsust EKP/2014/8 vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatus
            Otsust EKP/2014/8 muudetakse järgmiselt:
            
                         
                     
                     
                        artiklit 1 muudetakse järgmiselt:
                        
                                    a)
                                 
                                 
                                    lisatakse järgmine punkt aa:
                                    „aa)   „hoius“ (deposit)– krediitsaldo eurodes või muus vääringus, mis tuleneb RKP juures hoitaval kontol olevatest vahenditest või muudest ajutistest asjaoludest seoses RKP poolt osutatavate muude teenustega, millega kaasneb kohustuse kirjendamine RKP bilansis ja RKP kohustus see tagasi maksta kehtiva lepingu või seaduse alusel; see hõlmab ka üleöö- ja tähtajalised hoiused;“;
                                 
                              
                                    b)
                                 
                                 
                                    punkt c asendatakse järgmisega:
                                    „c)   „tagamata üleööturu intress“ (unsecured overnight market rate)– i) EONIA intressimäär (euro overnight index average) üleöö eurohoiuste osas või ESTER (euro short-term rate), kui EONIA kasutamine lõpeb; ja ii) sellega võrreldav intressimäär muus vääringus üleööhoiuste osas;“;
                                 
                              
                                    c)
                                 
                                 
                                    punkt d asendatakse järgmisega:
                                    „d)   „tagatud turu intressimäär“ (secured market rate)– i) STOXX EUR GC Pooling term intressimäär võrreldavate tähtaegadega tähtajaliste eurohoiuste osas või sellega samaväärne määr, kui selle kasutus lõpeb või seda ei loeta enam võrdlusaluseks; ja ii) sellega võrreldav intressimäär muus vääringus tähtajaliste hoiuste osas.“.
                                 
                              
                  
         
            Artikkel 2
            Jõustumine
            
               1.   Käesolev otsus jõustub kahekümnendal päeval pärast selle avaldamist Euroopa Liidu Teatajas.
            
            
               2.   Seda kohaldatakse alates 1. oktoobrist 2019.
            
         
         
            Frankfurt Maini ääres, 9. aprill 2019
            
               
                  EKP nõukogu nimel
               
               
                  EKP president
               
               Mario DRAGHI
            
         
         
            (1)  20. veebruari 2014. aasta otsus EKP/2014/8 rahastamisekeelu ja valitsemissektori hoiuste tasustamise kohta riikide keskpankades (ELT L 159, 28.5.2014, lk 54).